ai4bharat/Pralekha huggingface dataset:
وزارت دفاع
ملک میں تیارکردہ آئی این اے ایس323کو گوا میں اے ایل ایچ ایم کےIIIکی پہلی اکائی کی شکل میں بحریہ میں شامل کیا گیا
ملک میں تیار کردہ اے ایل ایچ، ایم کےIII ہیلی کاپٹر کی پہلی اکائی ہندوستانی بحریہ ائیراسکوارڈن 323 کو 19 اپریل 2021 کو آئی این ایس ہنسا گوا میں دفاع کے وزیر مملکت جناب شری پدنایک اور وائس ایڈمرل آر ہری کمار، فلیگ آفیسر کمانڈنگ ان چیف ،ویسٹرن نیول کمانڈکی موجودگی میں ہندوستانی بحریہ میں شامل کیا گیا۔ اس موقع پر ایک تقریب سے خطاب کرتے ہوئے دفاع کے وزیر مملکت نے کہا کہ آئی این ایس 323 کو شروع کرنا سمندری یا بحری تحفظ بڑھانے اور ملک کے بحری مفادات کے تحفظ کی کوششوں میں ایک اور میل کا پتھر ثابت ہوا ہے ساتھ ہی یہ آتم نربھر بھارت کے جذبے کی ایک علامت بھی ہے۔
یہ اسکوارڈن ہندوستان ایروناٹکس لمیٹیڈ کے ذریعہ تیار کردہ شکتی انجن کے ساتھ تین انتہائی جدید ملٹی رول ہیلی کاپٹر اے ایل ایچ، ایم کے III کا آپریٹ کرے گی۔اے ایل ایچ کے ایم کے IIIورژن میں سبھی گلاس کاکپٹ ہیں اور اس کا استعمال تلاش اور بچاؤ خاص کر آپریشن اور ساحلی نگرانی کے لیے کیا جائے گا۔ 16 ایئرکرافٹ کی خرید چل رہی ہے اور ان کو مرحلے وار طریقے سے بھارتی بحریہ کو سونپا جارہا ہے۔
آئی این ایس 323 کی کمان کمانڈر سمک نندی کے پاس ہے جو ایک تجربہ کار اے ایل ایچ پائلٹ ہیں۔
وزیراعظم کا دفتر
ملک، آج صفائی ستھرائی کی نئی داستانیں لکھ رہا ہے:وزیراعظم
وزیراعظم جناب نریندر مودی نے کہا ہے کہ ملک کی ترقی میں عوام کی شراکت داری سے ایک تازہ توانائی پیدا ہوئی ہے اور سوچھ بھارت ابھیان ، اس کی ایک مثال ہے۔
جناب مودی نے کہا کہ خواہ وہ بیت الخلاء کی تعمیر ہو یا کچرے کا بندو بست ہو، وراثت کا تحفظ یا صفائی ستھرائی میں مقابلہ ہو، ملک آج صفائی ستھرائی کے میدان میں نئی داستانیں لکھ رہا ہے۔
وزیراعظم نے ٹوئیٹ میں کہا ہے کہ؛
’’عوامی حصہ داری کس طرح کسی ملک کی ترقی میں نئی توانائی بھر سکتی ہے، سوچھ بھارت ابھیان اس کا ایک کھلا ثبوت ہے۔ بیت الخلاء کی تعمیر ہو یا کچرے کا بندو بست ، تاریخی وراثتوں کا تحفظ ہو یا صفائی ستھرائی کی مقابلہ آرائی، ملک آج صفائی ستھرائی کے میدان میں نت نئی داستانیں رقم کر رہا ہے‘‘۔
وزارت دفاع
ریئر ایڈمرل سنجے۔جے سنگھ نے نیول وار کالج، گوا کے کمانڈنٹ کا عہدہ سنبھال لیا
نئی دلّی، 20 جنوری / ریئر ایڈمرل سنجے جسجیت سنگھ، اے وی ایس ایم، این ایم نے 18 فروری، 2020 کو پُر وقار نیول وار کالج ، گوا کے کمانڈنٹ کا عہدہ سنبھال لیا ہے۔ موصوف نے گزشتہ تین دہائیوں کے دوران متعدد آپریشنل، ٹریننگ اور اسٹاف تقرریوں پر فرائض انجام دیئے ہیں۔ اس تقرر سے قبل موصف مغربی بیڑے کے فلیگ آفیسر کمانڈنگ تھے۔بھارتیہ بحریہ کے 2009 کے میری ٹائم ڈاکٹرائن، حکمت عملی پر مبنی رہنمائی سے ٹرانسفارمیشن، 2015، اور انڈین میری ٹائم سیکورٹی اسٹریٹجی، 2015، متعدد پروسٹ گریجویٹ اسٹڈی پروگرام مکمل کئے ہیں جن میں مدورائی یونیورسٹی سے ڈیفنس اور اسٹریٹجک اسٹیڈیز میں ایم ایس سی اور ایم فل، کنگس کالج، لندن سے ڈیفنس اسٹڈیز میں ایم اے ، اور ممبئی یونیورسٹی سے ایم فل  اور پی ایچ ڈی  شامل ہیں۔
۔۔۔۔۔۔
U. 857ٰ
(Visitor Counter : 128
وزارتِ تعلیم
مرکزی وزیر برائےفروغ وسائل انسانی ڈاکٹر رمیش پوکھریال ’نشنک‘ نے فروغ وسائل انسانی کی وزارت کے فاصلاتی تعلیم ، روسا اور ڈجیٹل کاموں کاجائزہ لیا
نئیدہلی7 جون۔مرکزی وزیر مملکت برائے فروغ وسائل انسانی ڈاکٹر رمیش پوکھریل ’نشنک ‘ نے اپنی وزارت کی اسکیموں اور پروگراموں کے جائزے کی غرض سے تیسرے مسلسل جائزہ اجلاس کا اہتمام کیا ۔ اعلیٰ تعلیم کے محکمے کے سکریٹری جناب آر سبرامنیم اور متعلقہ وزارت کے سینئیر افسران نے  اوپن ڈسٹینس لرننگ   راشٹریہ اچتر شکشا ابھیان   فروغ وسائل انسانی کی وزارت  کے ڈجیٹل اقدامات پر اپنے پریذینٹیشن پیش کئے ۔
مذکورہ جائزہ اجلاس میں ڈاکٹر رمیش پوکھریال نے افسران کو مشورہ دیا کہ زیر نظر اسکیموں کی زمینی سطح پر موثر عمل آوری پرتوجہ مرکو ز کی جائے ۔ہمیں اوپن ڈسٹنس لرننگ  کے شعبے میں تعلیم کے معیار کو بہتر بنانا چاہئے اور اوپن یونیورسٹیوں کےذریعہ دی جانے والی ڈگریوں کے اعتبار واعتماد میں اضافہ کرنے پر توجہ دی جانی چاہئے ۔اس کے ساتھ ہی وزیر موصوف نے اسکول کی سطح پر تعلیم چھوڑ جانے والے بچوں کو مرکزی تعلیمی نظام میں شامل کئے جانے پر بھی زوردیا۔
اس سے پہلے جناب رمیش پوکھریال نشنک کو راشٹریہ اچتر شکشا ابھیان  میں ہونے والی نئی تبدیلیوں کے بارے میں تفصیل سے واقف کرایا گیا۔ وزیر موصوف نے اپنی وزارت کو ہدایت کی کہ فروغ وسائل انسانی کی وزارت کے جاری کردہ اصولوں کی خلاف ورزی کرنے والے الحاق شدہ اداروں کے خلاف سخت کارروائی کی جائے ۔اس کے ساتھ ہی وزیر موصو ف نے افسران کو ہدایت کی کہ ملک بھر کےتعلیمی اداروں میں خالی پڑے ہرسطح کے عہدوں پر تقرر کے لئے ایک منصوبہ عمل تیار کیا جائے ۔اس کے ساتھ ہی انہوں نے تمام تعلیمی اداروں میں اساتذہ کی لازمی تربیت پر بھی زور دیا۔
جناب نشنک نے ایچ آر ڈی کے ڈجیٹل اقدامات پر اپنے تاثرات کا اظہار کرتے ہوئے کہا کہ ان کی وزارت ٹکنالوجی کے ذریعہ مثبت تبدیلیوں کے لئے وسیع ترامکانات کو بروئے کار لانے کی سمت میں کام کررہی ہے ۔ انہوں نے کہا کہ سَویم  ، نیشنل ڈجیٹل لائبریری ، آپریشن ڈجیٹل بورڈ وغیرہ جیسے منصوبوں پر مشن کے جذبے کے ساتھ کام کیا جائے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2339
(Visitor Counter : 35
وزارت خزانہ
ڈی جی جی آئی روہتک نے اِن پُٹ ٹیکس کریڈٹ کے نقلی چالان جاری کرنے کے الزام میں حصار میں ایک اور شخص کو گرفتار کیا
نئی دلی،24؍ نومبر، فرضی طریقے سےاِن پُٹ ٹیکس کریڈٹ  جاری کرنے کی جانچ کے سلسلے میں جس میں حصار کے ستیندر کمار سنگلا نام کے ایک شخص کو 12 نومبر 2020 کو گرفتارکیا گیا تھا۔ گروگرام زونل کے تحت آنے والے ریجنل یونٹ روہتک کے جی ایس ٹی انٹلیجنس کے ڈائرکٹوریٹ جنرل نے 23 نومبر 2020 کو جند کے وکاس جین نام کے مزید ایک شخص کوگرفتار کیا ہے۔ وکاس جین ایسی فرموں میں سے ایک فرم کا پروپرائٹر تھا اور ایک فرم کے مالک کی شکل میں 27.99 کروڑ روپے کے قابل ٹیکس قیمت والے نقلی چالان جاری کرنے میں شامل پایا گیا تھا۔ وہ فرضی طریقے سے آئی ٹی سی جاری کرنے کےلئے نقلی چالان جاری کرنے والی ایسی دیگر فرموں کی نقدی کوسنبھالنے میں بھی ملو ث پایاگیا۔ ا س طرح وکاس جین نے اپنے جرم کرنےکے ساتھ ساتھ 75 کروڑ روپے قیمت کے سامانو ں کی حقیقی نقل و حمل کے بغیر مختلف فرموں سے نقلی چالان اور دھوکہ دھڑی سے 13کروڑ روپے سے زیادہ کا آئی ٹی سی جاری کرکے ایسے جرائم کو بڑھاوا دیا ہے۔ انہوں نے کچھ ایسے خریداروں کو فرضی آئی پی سی جاری کیا، جو سرکاری خزانے کو دھوکہ دینے کے ایک خفیہ مقصد سے باہر جانے والی سپلائی کے لئے اپنی جی ایس ٹی لائبلٹی کو ڈسچارج کرنے کے لئے ان فرضی آئی ٹی سی کا فائدہ اٹھاتے تھے۔ جانچ کے دوران وکاس جین نے کمیشن کمانے کے لئے سامانوں کے حقیقی نقل و حمل کے بغیر صرف چالان جاری کرنے میں اپنی حصہ داری کو قبول کیا ہے۔ انہوں نے یہ بھی قبول کیاہے کہ پھر سے شروع کئے گئے ریکارڈ میں نقد انٹریاں، جو کہ ان کی تحریر میں تھیں، ایسے کمیشن کی تھیں۔
اس طرح وکاس جین نے سنٹرل گڈس اور سروسز ٹیکس قانون سی جی ایس ٹی قانون 2017 کی دفعہ 132  اور  اور  کی شقوں کے تحت جرائم کا ارتکاب کیاہے، جو سی جی ایس ٹی ایکٹ 2017 کی دفعہ 132 قابل دست اندازی اور نا قابل ضمانت جرائم ہیں اور سی جی ایس ٹی قانون 2017 کی دفعہ 132 
i)کے تحت قابل تعذیر ہے۔
لہذا وکاس جین کو سی جی ای سٹی قانون 2017 کی دفعہ 69 کے تحت 23نومبر2020 کو گرفتار کیاگیا، جس کے بعد اسے روہتک کے جوڈیشیئل مجسٹریٹ فرسٹ کلاس کے سامنے پیش کیاگیا۔ جوڈیشیئل مجسٹریٹ فرسٹ کلاس نے وکاس جین 14 دن کے لئے عدالتی تحویل میں بھیج دیا۔ اس معاملے میں مزید تحقیقات جاری ہے۔
صحت اور خاندانی بہبود کی وزارت
اسکین اور شیئر سروس کے ذریعے ہسپتالوں میں فوری او پی ڈی رجسٹریشن کی سہولت فراہم کرنے والا آیوشمان بھارت ڈیجیٹل مشن
اس سروس سے استفادہ کرتے ہوئے 1,00,000 سے زیادہ مریضوں نے تیز رفتار او پی ڈی رجسٹریشن کا فائدہ اٹھایا
نیشنل ہیلتھ اتھارٹی  اپنی فلیگ شپ اسکیم آیوشمان بھارت ڈیجیٹل مشن کے تحت اسکین اور شیئر خدمات کی فعالیت کے ذریعے مریضوں کے لیے تیز تر او پی ڈی رجسٹریشن کی خدمات فراہم کرتی ہے۔ یہ سروس جو اکتوبر 2022 میں نئی دہلی کے ایک اسپتال سے شروع کی گئی تھی، اب ہندوستان کی 18 ریاستوں میں 200سے زیادہ طبی سہولیات فراہم کرنے والے اداروں کے ذریعہ اپنائی گئی ہے۔اس کے آغاز کے 75 دنوں کے اندر، اسکین اور شیئر سروس نے پہلے ہی 1 لاکھ سے زیادہ مریضوں کو او پی ڈی کے حوالے سے صلاح و مشورے کے لیے فوری رجسٹریشن کے ذریعے اپنا وقت اور محنت بچانے میں مدد فراہم کی ہے۔ کرناٹک، دہلی، یو پی کی ریاستیں ان نمایاں ترین ریاستوں میں شامل ہیں جو مریضوں کو بہتر خدمات فراہم کرنے کے لیے اس سہولت کا استعمال کر رہی ہیں۔
یہ سروس مریضوں کو اپنی پسند کی کسی بھی ہیلتھ ایپلیکیشن کا استعمال کرتے ہوئے حصہ لینے والے ہسپتال/صحت کی سہولت فراہم کرنے والے ادارے منفرد کیو آر کوڈ کو آسانی سے اسکین کرنے اور اپنا آبھا پروفائل شیئر کرنے میں آسانی فراہم کرتی ہے۔ مریض کی سماجی تفصیلات جیسے نام، سرپرست کا نام، عمر، جنس، پتہ، موبائل نمبر وغیرہ ان کے آبھا  سے براہ راست ہاسپٹل مینجمنٹ انفارمیشن سسٹم  کے ساتھ شیئر کیا جاتا ہے جس کے نتیجے میں ڈیجیٹل رجسٹریشن ہوتا ہے۔ اس کے بعد مریض اپنی آؤٹ پیشنٹ پرچی جمع کرنے اور ڈاکٹر سے ملنے کے لیے کاؤنٹر پر جا سکتا ہے۔
سروس کے بارے میں بات کرتے ہوئے، ڈاکٹر آر ایس شرما، سی ای او، این ایچ اے نے کہا – ‘‘اے بی ڈی ایم کے تحت، ہم معلومات کے باہمی تبادلے کی صلاحیت پیدا کررہے ہیں اور صحت کی دیکھ بھال سے متعلق سہولیات کی فراہمی کے عمل میں آسانی کو فروغ دے رہے ہیں۔ اسکین اور شیئر کی فعالیت ایک ایسی خصوصیت ہے جو روزانہ کی بنیاد پر ہندوستان میں ہزاروں مریضوں کی مدد کر رہی ہے۔ ہماری ٹیم اس فوری رجسٹریشن سروس کو نافذ کرنے کے لیے ملک بھر کے مختلف ہسپتالوں کے ساتھ مل کر کام کر رہی ہے۔ حصہ لینے والے صحت کی سہولیات فراہم کرنے والے اداروں میں صارف کی منتخب کردہ ایپلی کیشن اور ایچ ایم آئی ایس کے درمیان سادہ معلومات کے باہمی تبادلے کی صلاحیت کے ذریعے، ہسپتال اور مریض دونوں فائدہ اٹھا سکتے ہیں۔’’
اسکین اور شیئر کی اس فعالیت سے او پی ڈی رجسٹریشن کو آسان، ہموار اور درست بنایا گیا ہے۔ اس عمل نے مریض کو خود کو رجسٹر کرنے کا بھی اختیار دیا ہے، خاص طور پر لمبی قطاروں میں کھڑے ہوئے بغیر دوبارہ اس کو دیکھنے کی صورت میں۔ یہ نہ صرف مریضوں کو فوری اور حقیقی فائدہ فراہم کرتا ہے بلکہ انہیں اپنی صحت کی ضروریات کے لیے ڈیجیٹل اقدامات کو اپنانے کی ترغیب بھی دیتا ہے۔
اسکین اور شیئر سروس کے ذریعے او پی ڈی ٹوکن جنریشن پر اپ ڈیٹس اے بی ڈی ایم پبلک ڈیش بورڈ https://dashboard.abdm.gov.in/abdm/ میں ‘ ٹوکن جنریٹڈ ہیلتھ فیسلٹی’ ٹیب کے تحت دستیاب ہیں ۔
وزارت دفاع
سرحدی علاقوں میں پاکستان کی جانب سے شیلنگ
گزشتہ تین برس اور رواں سال میں  جنگ بندی کی خلاف ورزی کی وجہ سے فوجیوں اور عام شہریوں کی اموات کی تفصیل درج ذیل ہے:۔
|
|
سال
|
|
سپاہیوں کی اموات
|
|
عام شہریوں کی اموات
|
|
2020
|
|
24
|
|
22
|
|
2021
|
|
04
|
|
-
|
|
2022
|
|
-
|
|
-
|
|

|
|
-
|
|
-
سکیورٹی فورسز نے جنگ بندی کی خلاف ورزی کے واقعات میں جہاں ضروری ہوا، مناسب جوابی کارروائی کی۔جنگ بندی کی خلاف ورزی کے تمام واقعات پر پاکستانی حکام کے ساتھ مناسب سطح پر ہاٹ لائن فلیگ میٹنگوں یا دونوں ملکوں کے ڈائرکٹریٹ جنرلس آف ملیٹری آپریشنس کے درمیان ہفتہ وار بات چیت کے ذریعے بات چیت کی گئی۔ فروری 2021 میں ڈائرکٹر جنرل آف ملٹری آپریشن انڈر اسٹینڈنگ کے بعد سے جنگ بندی کی خلاف ورزی کے صرف تین واقعات ہوئے ہیں اور لائن آف کنٹرل  پر گولی باری کا کوئی واقعہ پیش نہیں آیا۔ پھر بھی ہمارے جوان کسی بھی ناگہانی صورتحال کا مقابلہ کرنے کے لئے ہمہ وقت تیار ہیں۔
سفارتی طور پر ہندوستان نے بار بار اعلیٰ ترین سطح پر اس بات پر زور دیا ہے کہ پاکستان لائن آف کنٹرول کا احترام کرے اور بین الاقوامی سرحد کی پاسداری کرے، جو کہ موجودہ ضابطوں اور مفاہمت کے تحت مطلوب ہے۔
یہ اطلاع دفاع کے مرکزی وزیر مملکت جناب اجے بھٹ نے آج لوک سبھا میں جناب اشوک کمار راوت کو تحریری جواب میں دی۔
وزارت خزانہ
خود مختار گولڈ بانڈ اسکیم 22-2021  – اجرا کی قیمت
نئی دہلی،07 جنوری،2022 /حکومت ہند کے نوٹیفکیشن نمبر 4-B/2021مورخہ21 اکتوبر، 2021 کے حوالے سے خود مختار گولڈ بانڈز 22-2021  سبسکرپشن کے لیے 10 جنوی سے 14 جنوری 2022 کے درمیان کھولی جائے گی۔ جس کے لیے تصفیے کی تاریخ 18 جنوری ، 2022 ہوگی۔ سبسکرپشن مدت کے دوران بانڈ کے اجرا کی قیمت 4786 روپے فی گرام ہوگی۔جیسا کہ آر بی آئی نے اپنی پریس ریلیز میں 7 جنوری 2022 کو شائع کیا تھا۔
حکومت ہند نے بھارتیہ ریزرو بینک کے صلاح مشورے کے ساتھ یہ فیصلہ کیا ہے کہ وہ اُن سرمایہ کاروں کی اجرا قیمت سے 50 روپے فی گرام رعایت کی اجازت دے جو آن لائن درخواست دیتے ہیں اور رقم کی ادائیگی ڈیجیٹل طریقے سے کرتے ہیں۔ اس طرح کے سرمایہ کاروں کے لیے گولڈ بانڈ کی اجرا کی قیمت 4736 روپے فی گرام سونا ہوگی۔
۔۔۔
ش ح ۔ اس۔ ت ح ۔
U –245
(Visitor Counter : 127
ارضیاتی سائنس کی وزارت
دہلی این سی آر میں 8 اپریل کو ہوا کی کوالٹی معمول کے زمرے میں رہے گی
ہوا کی کوالٹی 9 اور 10 اپریل کو معمول کے زمرے میں رہنے کا امکان
نئی دہلی، 8 اپریل 2021/ بھارتی محکمہ موسمیات  کے قومی آب و ہو ا نگرانی اور ریسرچ سینٹر کے مطابق :
ہوا کی ساخت  اور وینٹی لیشن انڈیکس پیش گوئی
دہلی میں پیشی اندازاً وینٹی لیشن عدد سر کے ساتھ ہوا کے حجم کا اندرونی بہاؤ اور موسم کی پیشگوئی درج ذیل ہے:
دہلی این سی آر میں 8 اپریل 2021 کو ہوا کا معیار معمول کے زمرے میں رہنے کا امکان ہے۔ زیادہ تر دھو ل کے اکٹھا ہونے کے سبب حد سے آلودگی پی ایم 10 ہے۔ ہوا دہلی این سی آر میں ہوا کی کوالٹی 9 اپریل 2021 اور 10 اپریل 2021 کو معمول کے زمزے میں رہنے کا امکان ہے۔ آئندہ پانچ دنوں کا امکان: ہوا کی کوالٹی زیادہ تر معمول کے زمرے میں رہ سکتی ہے۔
سب سے زیادہ سطحی ہوا دہلی کے مغرب –شمال-شمال مغرب سمت سے 12-15 کلو میٹر فی گھنٹے کی رفتار سے آسکتی ہے۔ اور 8 اپریل 2021 کو آسمان عام طور پر صاف رہے گا۔ سب سے زیادہ سطحی ہوا دہلی کی شمالی سمت سے 12 کلو میٹر فی گھنٹہ کی رفتار سے آسکتی ہے اور 9 اپریل 2021 کو آسمان میں جزوی طور سے بادل چھائے رہیں گے۔ دہلی کی شمال مغربی سمت سے سطحی ہوائیں دس سے بارہ کلو میٹر فی گھنٹے کی رفتار سے چلیں گی اور 10 اپریل 2021 کو آسمان صاف رہے گا۔
دہلی میں پیشگی زیادہ سے زیادہ مخلوط کثافت 8 اپریل 2021 کو 3500 ایم، 9 اپریل 2021 کو 4400ایم اور 10 اپریل 2021 کو 4700 ایم رہ سکتی ہے۔ زیادہ سے زیادہ وینٹی لیشن 8 اپریل 2021 کو 20 ہزار ایم 2 ، 9 اپریل 2021 کو 21 ہزار ایم 2/ایس اور 10 اپریل 2021 کو 28 ہزار ایم 2 /ایس رہ سکتی ہے۔ دس کلو میٹر فی گھنٹہ سے کم اوسط رفتار کے ساتھ 6 ہزار ایم 2 سے کم وینٹی لیشن انڈیکس آلودہ عناصر کے بکھراؤ کے لئے مخالف ہے۔
راجستھان، مدھیہ پردیش اور اترپردیش کے کچھ حصوں میں کافی زیادہ دھول کا جماؤ دیکھا گیا۔ دہلی/ این سی آر میں پڑوسی علاقوں سے دھول آنے کا امکان کم ہے۔ پیشگوئی تجزیہ۔ https://ews.tropmet.res.in.۔پر دیکھا جاسکتا ہے۔
تفصیلی گرافکس دیکھنے کے لئے یہاں کلک کریں۔
خصوصی مقام کی پیش گوئی اور انتباہ کے لئے براہ کرم موسم ایپ ڈاؤن لوڈ کریں ، زراعت سےمتعلق موسم کے بارے میں صلاح کے لئے میک دودھ ایپ ڈاؤن لوڈ کریں۔ بجلی گرنے کے انتباہ کے لئے دامنی ایپ ڈاؤن لوڈ کریں۔ ضلع وار انتباہ کے لئے ریاست کی آر ایم سی /ویب سائٹ دیکھیں۔
ش ح ۔ ش ت۔ ج
Uno- 3586
(Visitor Counter : 67
وزیراعظم کا دفتر
وزیر اعظم نے چمبا، ہماچل پردیش میں بس حادثے میں ہوئے جانی نقصان پر رنج و غم کا اظہار کیا
نئی دہلی، 10 مارچ 2021: وزیر اعظم جناب نریندر مودی نے چمبا، ہماچل پردیش میں بس حادثے میں ہوئے جانی نقصان پر گہرے رنج و غم کا اظہار کیا ہے۔
وزیر اعظم نے کہا، ’’ہماچل پردیش کے چمبا میں ایک بس کے کھائی میں گر جانے کی خبر سے انتہائی غمزدہ ہوں۔ اس حادثے میں جن لوگوں کو اپنی جان گنوانی پڑی ہے، میں ان کے کنبے کے اراکین کے تئیں اظہار تعزیت کرتا ہوں۔ اس کے ساتھ ہی حادثے میں زخمی افراد کے جلد از جلد صحتیاب ہونے کی امید کرتا ہوں۔‘‘
________
ش ح ۔اب ن
U-2396
(
قبائیلی امور کی وزارت
جنگل میں رہنے والوں کا انخلا
نئی دہلی، 8 جولائی 2019، قبائلی امور کی وزیر مملکت محترمہ رینوکا سنگھ سروتا نے اپنے ایک تحریر جواب میں آج لوک سبھا کو بتایا کہ سپریم کورٹ نے ڈبلیو پی  109/2008 اور 50/2008 معاملے میں اپنے 13 فروری 2019 کے فیصلے میں جنگلوں میں رہنے والے کے وہاں سے انخلا کے دعوے کو مسترد کردیا ہے۔ان لوگوں کا یہ دعوی شیڈول ٹرائبس اور دوسرے روایتی جنگل کے مکینوں  ایکٹ 2006 کے تحت مسترد کیا گیا ہے۔
قبائلی امور کی وزارت نے 26 فروری 2019 کو، سپریم کورٹ میں ایک عرضی داخل کی تھی جس میں عدالت سے اس کے 13 فروری 2019 کے فیصلے میں ترمیم کی درخواست کی گئی تھی۔ سپریم کورٹ نے وزارت کے ذریعہ داخل کردہ اس درخواست کو قبول کرلیا تھا اور 28 فروری 2019 کے اپنے فیصلے میں انخلا کے حکم پر جو اس نے 13 فروری 2019 کو صادر کیا تھا، اس کے عملدرآمد پر روک لگادی تھی۔
۔۔۔۔۔۔۔۔۔۔۔
U- 2916
(Visitor Counter : 67
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ 10 دسمبر کو گوا کے پنجی میں ساتویں انڈیا انٹرنیشنل سائنس فیسٹیول  کا افتتاح کریں گے
‘آزادی کا امرت مہوتسو’ یعنی ایک خوشحال ہندستان کے لئے تخلیقی صلاحیتوں، سائنس، ٹیکنالوجی اور جدت طرازی کا جشن- چار روزہ آئی آئی ایس ایف 2021 کا بنیادی موضوع ہے
ڈاکٹر جتیندر سنگھ کے مطابق سائنس فیسٹیول کا بنیادی مقصد لوگوں کی اختراعات کو استعمال میں لانا اور ایسی ٹیکنالوجی تیار کرنا ہے جس کی لاگت عوام کے لئے مناسب ہو
سائنس فیسٹیول میں ‘سوچ بھارت ابھیان’، ‘سوستھ بھارت ابھیان ‘میک ان انڈیا’، ‘ڈیجیٹل انڈیا’، ‘اسمارٹ ولیجز’، ‘اسمارٹ سیٹیز‘، ’نمامی گنگا’، ‘اُنّت بھارت ابھیان’جیسے کلیدی پروگراموں کی آئینہ داری کی جائے گی: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی، وزیر مملکت  ارضیاتی سائنس، پی ایم او، عملہ، عوامی شکایات، پنشن، ایٹمی توانائی اور خلائی امورکے مملکتی وزیر ڈاکٹر جتیندر سنگھ گوا کے پنجی میں 10 تا 13 دسمبر 2021 منعقد ہونے والے ساتویں انڈیا انٹرنیشنل سائنس فیسٹیول آئی آئی ایس ایف کا افتتاح کریں گے۔
ڈاکٹر جتیندر سنگھ نے کہا، کہ آئی آئی ایس ایف 2021 کا بنیادی موضوع ‘آزادی کا امرت مہوتسو’ ایک خوشحال ہندستان کے لئے تخلیقی صلاحیتوں، سائنس، ٹیکنالوجی اور جدت طرازی کا جشن ہے۔ انہوں نے کہا کہ اس سال اس بڑی موضوعاتی تقریب میں بارہ پروگراموں کا انعقاد کیا جائے گا۔
ڈاکٹر جتیندر سنگھ نے کہا کہ انڈیا انٹرنیشنل سائنس فیسٹیول  کا یہ سلسلہ ملک میں پائیدار ترقی اور نئی تکنیکی اختراعات کے لئے سائنسی مزاج کے دائرہ کار کو ترقی دینے اور وسیع کرنے کے ہندستان کے طویل مدتی تصور کا ایک لازمی حصہ ہے۔ انہوں نے کہا کہ اس کا ایک مقصد سائنس اور ٹیکنالوجی کی ترقی کے ذریعہ دیہی ہندستان کے لئے حکمت عملی تیار کرنا بھی ہے
وزیر موصوف نے بتایا کہ آئی آئی ایس ایف ہندستان بھر کے نوجوان طلباء، سائنس دانوں اور ٹیکنو کریٹس کو معلومات اور خیالات کے تبادلے کے لئے ایک پلیٹ فارم مہیا کرے گا اور اسی کے ساتھ پچھلے سات برسوں میں وزیر اعظم نریندر مودی کی طرف سے شروع کردہ 'سوچ بھارت ابھیان'، سوستھ بھارت ابھیان 'میک ان انڈیا'، 'ڈیجیٹل انڈیا'، 'اسمارٹ ولیجز'، 'اسمارٹ سیٹیز' 'نمامی گنگا'، 'اُنّت بھارت ابھیان' جیسے کلیدی پروگراموں کے ساتھ بھی تعاون کرے گا۔ انہوں نے کہا کہ سائنس فیسٹیول کا بنیادی مقصد لوگوں کی جدت طرازیوں کو بروئے کار لانا اور ایسی ٹیکنالوجی تیار کرنا ہے جس کی لاگت عوام کے لے مناسب ہو۔
ڈاکٹر جتیندر سنگھ نے کہا کہ اس سال ہندستان آزادی کا 75 واں سال آزادی کا امرت مہوتسو کے طور پر منا رہا ہے اور اسے منانے کے پانچ پہلو وزیر اعظم جناب نریندر مودی کے تجویز کردہ ہیں۔ جس کی عکاسی آئی آئی ایس ایف 2021 میں مختلف پروگراموں کے ذریعے کی جائے گی۔
انڈیا انٹرنیشنل سائنس فیسٹیول  سائنس اور ٹیکنالوجی کی وزارت، ارضیاتی سائنس کی وزارت اور ہندستان کی ایک سودیشی تحریک وجننا بھارتی  کا مشترکہ پروگرام ہے۔ آئی آئی ایس ایف کا پہلا پروگرام سال 2015 میں منعقد ہوا تھا اور اس سالانہ تقریب کے چھٹے میلے کا انعقاد 2020 میں کیا گیا تھا۔ آئی آئی ایس ایف کا بنیادی مقصد ہندستان اور دنیا بھر کے لوگوں کے ساتھ سائنس کا جشن منانا ہے۔
چار دنوں کے پروگراموں میں سائنس فلم فیسٹیول، سائنس لٹریچر فیسٹیول، انجینئرنگ اسٹوڈنٹس فیسٹیول، سائنس ولیج فیسٹیول، روایتی دستکاری اور کاریگروں کا میلہ، گنیز بک آف ورلڈ ریکارڈز، کھیلوں اور کھلونوں کا میلہ، عالمی ہندوستانی سائنسدانوں اور ٹیکنوکریٹس کی ملاقات، ایکو فیسٹیول، نیو ایج ٹیکنالوجی شو، قومی سماجی تنظیموں اور اداروں کا اجلاس شامل ہیں۔
بندرگاہوں، جہاز رانی اور آبی راستوں کی وزارت
جے این پی ٹی نے 'آزادی کا امرت مہوتسو' کے حصے کے طور پر سینٹرلائزڈ پارکنگ پلازہ میں ٹرک ڈرائیوروں کے لیے مفت کووڈ 19 ٹیکہ کاری مہم شروع کی
26 اکتوبر 2021، نئی دہلی:
ترقی کی جانب گامزن بھارت کے 75 سال اور اس کی شاندار تاریخ کو یاد کرتے ہوئے جواہر لال نہرو پورٹ ٹرسٹ ، جو بھارت کی سب سے بڑی کنٹینر ہینڈلنگ بندرگاہوں میں سے ایک ہے، نے 'آزادی کا امرت مہوتسو' جشن کے حصے کے طور پر بہت سی سرگرمیاں اور پہل شروع کی ہیں۔ اسی سلسلے میں، جے این پی ٹی کے چیئرمین، جناب سنجے سیٹھی، ڈپٹی چیئرمین، جناب انمیش شرد واگھ، جے این پی ٹی کی موجودگی میں، 'سیو لائف فاؤنڈیشن' اور 'اینرچ لائیوز فاؤنڈیشن' کے اشتراک سےکنٹینر ٹرک ڈرائیوروں کے لیے سینٹرلائزڈ پارکنگ پلازہ  میں مفت کووڈ-19 ٹیکہ کاری مہم کا آغاز کیا ہے۔
مفت کوویڈ 19 ٹیکہ کاری مہم کے آغاز پر گفتگو کرتے ہوئے، جناب سنجے سیٹھی، چیئرمین، جے این پی ٹی نے کہا، "ٹرک ڈرائیور بحری سپلائی چین کا ایک لازمی حصہ رہے ہیں۔ پوری عالمی وباکے دوران، جے این پی ٹی نے فرنٹ لائن سے کوویڈ 19 کا مقابلہ کرنے کے لیے کئی اقدامات کیے ہیں، نیز سپلائی چین کے ہر عنصر کو مدد فراہم کرتے ہوئے ایک مضبوط درآمدی و برآمدی تجارت کو یقینی بنایا ہے۔ ٹرک ڈرائیوروں کے لیے یہ ٹیکہ کاری مہم اسی سلسلے کی ایک اہم پہل ہے۔ اس کے علاوہ ہمارا ٹیک اینیبلڈ سینٹرلائزڈ پارکنگ پلازہ ، جو ایک ہاسٹل، کینٹین، صاف ستھرا بیت الخلا، گاڑیوں کی مرمت اور دیکھ بھال کی سہولیات سے لیس ہے، ٹرک ڈرائیوروں کو ہر ممکن مدد فراہم کرنے کے لیے وقف ہے۔
اس سال کے شروع میں جے این پی ٹی ہسپتال کی طرف سے شروع کی گئی ٹیکہ کاری مہم زور پکڑ رہی ہے۔ اس ٹیکہ کاری مہم کے ذریعے، جے این پی ٹی ہسپتال نے 20,000 سے زیادہ کووڈ-19 ٹیکوں کا انتظام کیا ہے۔ مزید برآں، جے ای پی ٹی کے وقف کوویڈ 19 صحت مرکز نے "زیرو کوویڈ مریض" کا ریکارڈ درج کرکے ایک نیا سنگ میل حاصل کیا۔ مزید برآں، بندرگاہ کوویڈ 19 کے علاج کے لیے ضروری طبی سازوسامن کے لیے تیزی سے کلیئرنس جاری رکھے ہوئے ہے۔
عوام اور بندرگاہ کے نقطہ نظر کے ساتھ، جے این پی ٹی مسلسل بیداری پھیلانے کا کام کرتا ہے، عوام کے ساتھ مشغول ہوتا ہے، اور ملک گیر 'آزادی کا امرت مہوتسو' مہم میں فعال طور پر تعاون کرتا ہے، جو بھارت کی تبدیلی پر زور دیتی ہے۔ اس سلسلے میں جے این پی ٹی آئندہ مہینوں میں کئی اقدامات، مہمات اور پروگراموں کو نافذ کرنے کا ارادہ رکھتا ہے۔
وزارت خزانہ
نیلامی برائے فروخت  سرکاری سیکیوریٹی 2023 کا 4.26 فیصد،سرکاری سیکوریٹی 2031 کا 6.10 فیصداور سرکاری سیکوریٹی 2061 کا 6.76 فیصد
نئی دہلی 19 جولائی 2021: حکومت ہند نے  4.26 فیصد سرکاری سیکیوریٹی، 2023 کی فروخت  3000 کروڑ روپے کی مطلع شدہ قیمت پر نیلامی کے ذریعہ کرنے،  سرکاری سیکیورٹی 2031 کی 6.10 فیصد نیلامی کے ذریعے 14000 کروڑ  کی ایک مطلع شدہ رقم کے لئے 'نئی سرکاری سیکیورٹی ، 2031' اور  9000 کروڑ روپے  کی مطلع شدہ قیمت پر نیلامی کیلئے 6.76 فیصد گورنمنٹ سیکیورٹی 2061 کی فروخت کا اعلان کیا ہے۔ حکومت ہند کے پاس مذکورہ سیکیورٹیز کے بدلے 6000 کروڑ روپئے تک اضافی خریداری برقرار رکھنے کا اختیار رہے گا۔ نیلامی 23 جولائی 2021  کو ممبئی میں ریزرو بینک آف انڈیا کے فورٹ دفتر کے ذریعہ ایک سے زیادہ قیمتوں کا تعین کرنے کے طریقہ کار کے ذریعے کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کے لئے، سیکیورٹیز کی فروخت کی مطلع شدہ رقم کا 5 فیصد تک اہل افراد اور اداروں کو اسکیم کے مطابق الاٹ کیا جائے گا۔
نیلامی کے لئے دونوں مسابقتی اور غیر مسابقتی ٹینڈر 23 جولائی 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کئے جائیں گے۔ غیر مسابقتی ٹینڈر صبح 10.30 بجے سے صبح 11.00 بجے کے درمیان جمع کروانا ہے اور مسابقتی ٹینڈر صبح 10.30 بجے سے صبح 11.30 بجے کے درمیان جمع کروانا ہے۔
نیلامی کے نتائج کا اعلان 23 جولائی 2021  کو کیا جائے گااور ادائیگی کامیاب بولی لگانے والوں کے ذریعہ 26 جولائی 2021  کو کی جائے گی۔
ریزرو بینک آف انڈیا کی طرف سے 24 جولائی 2018 کو سرکلر نمبر 2018-19 / 25 کے تحت جاری ’مرکزی حکومت کی سیکورٹیز میں ٹرانزکشن کب کیا گیا‘ اور وقتاً فوقتاً اور حسب ہدایت ’’جب جاری کیا گی‘‘ کے مطابق اہل ہوں گے۔
وزارت دفاع
این ایف ایف یو ؍ این ایف یو کے بارے میں حکومت کی شبیہ خراب کرنے والی میڈیا رپورٹیں
(نئی دلّی ، 26 مارچ ؍میڈیا کا ایک طبقہ مسلح افواج کے سلسلے میں این ایف ایف یو ؍ این ایف یو کے بارے میں دانستہ طور پر غلط فہمی پیدا کرنے کی کوشش کر رہا ہے حالانکہ یہ معاملہ ابھی عدالت عالیہ میں زیر غور ہے ۔ سرکاری اہلکاروں پر بے بنیاد چھوٹے بیانات کے ذریعہ دباؤ ڈالنا انتہائی قابل مذمت امر ہے ۔ طویل مدتی متنازعہ پالیسیوں اور وسیع نتائج کے طور پر دو فریقوں کے درمیان مصالحت یا معاہدہ آسان کام نہیں ہے بلکہ ایک فریق کے ساتھ بھی ۔ اس طرح کے معاملات پر جوڈیشیل کورٹ میں آراضی قوانین کے مطابق بحث کی جاتی ہے ۔ اس معاملے میں اپنے فرائض منصبی انجام دے رہے، حکومت ہند کے مجاز نمائندوں کو انفرادی طور پر بر سر عام نشانہ نہیں بنایا جانا چاہئیے ۔ اس معاملے میں عام لوگوں کو گمراہ کرنے کی غرض سے میڈیا میں حقائق کو توڑ مروڑ کر پیش کیا گیا ہے ۔ اوّل یہ کہ مسلح افواج کے لئے مرکزی تنخواہ کمیشن کی جانب سے این ایف ایف یو ؍ این ایف کی سفارشات کا غلط طور پر حوالہ دیا گیا ہے ۔ دوئم یہ کہ اس معاملے میں حکومت ہند خود فریق دوئم ہے ۔ موجودہ معاملے میں عدالتی نظر ثانی کا راستہ حکومت ہند کی موجودہ پالیسیوں اور فیصلوں کے مطابق لیا گیا تھا ۔ میڈیا میں چند حقائق کو توڑ مروڑ کر پیش کیا گیا ہے تاکہ غیر مسلح برادری اور عوام الناس کو گمراہ کیا جاسکے ۔ پہلی بات یہ ہے کہ مرکزی تنخواہ کمیشن کو غلط طریقے سے این ایف ایف یو کے بارے میں مورد الزام ٹھہرایا گیا ہے ۔ دوسری بات یہ کہ وردی پوش برادری کی شبیہ خراب کرنے کی غرض سے اسے ’’ عالی شان مکانات ‘‘ میں مقیم بتایا گیا ہے جبکہ فوجی برادری کو جن سختیوں کا سامنا کرنا پڑتا ہے وہ اظہر من الشمس ہیں ا ور حکومت سمیت ہر کس و نا کس اس انداز حیات کا ادراک رکھتا ہے اور اس کا احترام کرتا ہے ۔ سرکاری وکیل نے صرف ساتویں تنخواہ کمیشن کی سفارشات پڑھ کر سنائی ہیں جو عدالت عالیہ کی جاری بحث کا حصہ ہیں ۔ تیسری بات یہ ہے کہ اس شاخسانے کے ذمہ داران نے عدالت میں حکومت ہند کی نمائندگی کرنے والے وردی پوش فرد کو بھی نہیں بخشا ہے جس کا اس مقدمے سے کوئی لینا دینا نہیں ہے ۔ چوتھی بات یہ ہے کہ تاخیر حکومت ہند کی جانب سے نہیں ہوئی ہے جبکہ عدالت عالیہ نے حکومت ہند سے بقیہ عرضی گزاران کو بھی نوٹس جاری کرنے کی ہدایت کی ہے تاکہ وہ لوگ بھی اپنا موقف عدالت کے رو برو رکھ سکیں ۔
وزارت ددفاع تمام متعلقہ افراد سے درخواست کرتی ہے کہ وہ عدالت میں قانونی ضوابط کے تقاضوں کو حسب معمول مکمل ہونے دیں ۔ اس امر کا اعادہ مقصود ہے کہ حکومت اپنی وردی پوش برادری کے ساتھ کندھے سے کندھا ملا کر کھڑی ہے اور ان کا حوصلہ بلند بنائے رکھنے اور عملی اثر انگیزی بر قرار رکھنے کی امین ہے ۔
۔ ۔ ۔ ۔ ۔ ۔
U . 1671